《张司寇 其二》
清代·张鹏翀

失马何须吊塞翁，依然开口笑东风。屈伸使指良非便，运转从心已自雄。

就笔书余新梦断，入林把处旧游同。九逵尘鞅经年倦，管领清间百日中。

作者简介：（1688—1745）江苏嘉定人，字天扉，自号南华山人，人称漆园散仙。雍正五年进士，授编修，官至詹事府詹事。早擅诗名。工画，尤长山水。有《南华诗钞》、《南华文钞》、《双清阁集》等。